Vegna mikilla þurrka sem rekja má til loftlagsbreytinga ógnar fæðuóöryggi allt að 11 milljón manna í sunnanverðri Afríku . Alþjóðasamband Rauða krossins og Rauða hálfmánans ( IFRC ) hefur sent frá sér neyðarbeiðni til alþjóðasamfélagsins auk landsfélaga Rauða krossins og Rauða hálfmánans um að bregðast við og aðstoða við fjármögnun á mataraðstoð og landbúnaðaraðstoð á þeim svæðum sem hafa orðið hvað verst út . Rauða kross hreyfingin undirbýr nú aðgerðir í Namibíu , Mósambík , Zambíu og fleiri löndum í sunnanverðri Afríku . Í Namibíu er áætlað að tæplega 290.000 manns þurfi á mataraðstoð að halda . Í samstarfi við Rauða krossinn á Íslandi er blásið til söfnunar meðal Íslendinga til að safna fé fyrir neyðaraðstoð í Namibíu . Allt fé sem safnast verður nýtt til að efla landbúnað , auka aðgengi að vatni auk peninga - og matargjafa til þeirra sem verst hafa orðið úti í þurrkunum í Namibíu , en Rauði krossinn einbeitir sér að um 15.000 manns sem mest þurfa á aðstoð að halda . " Íslendingar eru um 350.000 talsins . Ef hvert mannsbarn leggur til 300 krónur getum við á svip stundu safnað um 100 milljónum króna sem myndu renna beint til þurfandi í Namibíu . Þannig myndum við bjarga mörgum mannslífum hjá þessari vinaþjóð okkar . Öll getum við séð af þeirri upphæð og jafnvel meiru til " segir í tilkynningu frá aðstandendum söfnunarinnar . Þú getur stutt neyðarsöfnunina um 900 kr. með því að senda SMS-ið NAMIBIA í númerið 1900 . Eins er hægt að leggja inn á söfnunarreikning Rauða krossins nr. 0342-26-12 , kt. 530269-2649 , nota Kass eða Aur númerið 123 570 4000 .